- Phongdokpiba
- <
- 15
- >

15
Swargadut taret amadi aroiba awa ana
1 Adudagi eina nongdon atiyada achouba amasung angakpa atoppa khudam ama ure. Swarga dut taret aduna aroiba oiriba awa ana taretka loinana leirammi, maramdi Tengban Mapugi mei houna saoba phongdokpa adu makhoising aduna aroiba oirammi.
2 Adudagi eina meiga yansinnaba likligi samudragumba ama ure. Aduga eina sa adubu, magi murtibu amasung mamingbu masingna mahut silliba mahakpu lanngamduna maipaklaba makhoising adubusu urammi. Makhoina Tengban Mapuna pibiba binasing paiduna likligi samudra adugi mapanda lepladuna, 3 15:3 Khong 15:1Tengban Mapugi manai Moses-ki isei amasung Yao Macha adugi isei sakle:
“Ingam ngamba Ibungo Tengban Mapu,
Nahakki thabaksing adu kayada chaoraba amasung kayada ngakkhraba!
Phurupsinggi Ningthou,
Nahakki lambi adu wayel chummi amasung achumbani!
4 15:4 Jer 10:7; Isei 86:9Ibungo, nahakpu kanana kiroidage,
aduga kanana nahakki minglenbu matik mangal piroidage?
Maramdi Ibungo nahak khaktana asengbani.
Phurup pumnamakna laktuna,
Ibungo nahakki mangda khurumjagani,
Maramdi Ibungo nahakki achumba chatpagi thabaksing adu phongdokpikhre.”
5 15:5 Khong 38:21Madugi matungda, eina yengbada swargada leiriba sakhigi phisanggi asengba mapham adu hangdokpa eina ure. 6 Adudagi awa ana taret paiba swargadut taret aduna asengba arangba linengi phi setladuna amadi mathabakta sanagi khwangchet lakladuna Mapugi sanglen adudagi thoraklammi. 7 Thawaipanba mari adudagi amana swargadut taret aduda lomba naidana hingduna leiriba Tengban Mapugi meihouna saobana thallaba sanagi tenggot taret adu pirammi. 8 15:8 Khong 40:34; 1 Ning 8:10,11; 2 Mi 5:13,14; Isa 6:4Tengban Mapugi matik mangal amasung panggaldagi thorakpa meikhuna Mapugi sanglen adu thallammi, aduga swargadut taret aduna purakkhiba awa ana taret aduna loidriphaoba kana amatana Mapugi sanglen aduda changba ngamlamde:

- Phongdokpiba
- <
- 15
- >

15:3 15:3 Khong 15:1

15:4 15:4 Jer 10:7; Isei 86:9

15:5 15:5 Khong 38:21

15:8 15:8 Khong 40:34; 1 Ning 8:10,11; 2 Mi 5:13,14; Isa 6:4

© 2022 TWFTW